**Ministru kabineta noteikumu projekta “Grozījumi Ministru kabineta 2015. gada 15. decembra noteikumos Nr. 770 “Noteikumi par jaunsargiem apmaksājamiem veselības aprūpes pakalpojumiem, to saņemšanas nosacījumiem un samaksas kārtību”” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Atbilstoši Ministru kabineta 2009. gada 15. decembra instrukcijas Nr. 19 “Tiesību akta projekta sākotnējās ietekmes izvērtēšanas kārtība” 5.¹ punktam nav jāaizpilda. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta noteikumu projekts “Grozījumi Ministru kabineta 2015. gada 15. decembra noteikumos Nr. 770 “Noteikumi par jaunsargiem apmaksājamiem veselības aprūpes pakalpojumiem, to saņemšanas nosacījumiem un samaksas kārtību”” (turpmāk – Projekts) ir izstrādāts pēc Aizsardzības ministrijas iniciatīvas, ņemot vērā grozījumus Militārā dienesta likumā un Latvijas Republikas Zemessardzes likumā, kas stājās spēkā 2019. gada 4. aprīlī.  |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 1. Jaunsardzes un informācijas centrs ir aizsardzības ministra pakļautībā esoša tiešās pārvaldes iestāde, kuras darbības mērķis ir veicināt profesionālā dienesta karavīru atlases iespējas un sabiedrības izpratni par valsts aizsardzības jomu. Ar 2018. gada 27. marta grozījumiem Ministru kabineta 2003. gada 29. aprīļa noteikumos Nr. 236 “Aizsardzības ministrijas nolikums” un Ministru kabineta 2009. gada 15. decembra noteikumos Nr. 1419 “Jaunsardzes un informācijas centra nolikums” Aizsardzības ministrija ir pārņēmusi Jaunsardzes un informācijas centra funkcijas, kas saistītas ar sabiedrības informēšanu un audio materiālu veidošanu valsts aizsardzības jomā, un no šīs funkcijas izrietošos uzdevumus. Tādējādi pašreizējais Jaunsardzes un informācijas centra nosaukums neatbilst tā veicamajām funkcijām un uzdevumiem. Savukārt 2019. gada 4. aprīlī stājās spēkā grozījumi Militārā dienesta likumā un grozījumi Latvijas Republikas Zemessardzes likumā, ar kuriem cita starpā tiek precizēts šīs iestādes nosaukums, aizstājot nosaukumu "Jaunsardzes un informācijas centrs" ar nosaukumu "Jaunsardzes centrs". Lai sinhronizētu normatīvo aktu regulējumu, analoģiski grozījumi ir jāveic arī Ministru kabineta 2015. gada 15. decembra noteikumos Nr. 770 “Noteikumi par jaunsargiem apmaksājamiem veselības aprūpes pakalpojumiem, to saņemšanas nosacījumiem un samaksas kārtību”.2. Ministru kabineta 2015. gada 22. decembra noteikumiem Nr. 770 "Noteikumi par jaunsargiem apmaksājamiem veselības aprūpes pakalpojumiem, to saņemšanas nosacījumiem un samaksas kārtību" 6. punkts paredz, ka *jaunsargs ir tiesīgs piedalīties centra organizētajos pasākumos un mācību nodarbībās, ja mācību gada sākumā viņš ir iesniedzis jaunsargu instruktoram ģimenes ārsta izziņu (veidlapa 027/u), kurā norādīta informācija par:**6.1. jaunsarga veselības stāvokli, tai skaitā hroniskām saslimšanām;**6.2. regulāri lietojamiem medikamentiem;**6.3. fiziskajām aktivitātēm noteiktiem ierobežojumiem;**6.4. veikto un plānoto vakcināciju pret ērču encefalītu.* Savukārt šo noteikumu 10. punkts paredz, ka Jaunsardzes un informācijas centra *direktors iekšējā normatīvajā aktā nosaka kārtību, kādā centrs izmeklē nelaimes gadījumu, kurā jaunsargs guvis traumu, piedaloties centra organizētajās un īstenotajās jaunsargu mācību nodarbībās*Militārā dienesta likuma 17.1 panta piektā daļa, uz kuras pamata izdoti minētie Ministru kabineta noteikumi, noteic, ka *jaunsargiem ir tiesības saņemt apmaksātu veselības aprūpi. Apmaksāto veselības aprūpes pakalpojumu veidus, apjomu, saņemšanas nosacījumus un samaksas kārtību nosaka Ministru kabinets*. Ņemot vērā Militārā dienesta likuma 17.1 panta piektajā daļā ietverto deleģējumu, no Ministru kabineta 2015. gada 22. decembra noteikumiem Nr. 770 "Noteikumi par jaunsargiem apmaksājamiem veselības aprūpes pakalpojumiem, to saņemšanas nosacījumiem un samaksas kārtību" tiek svītrots 6. un 10. punkts, jo tajā ietvertais regulējums neatbilst deleģējumam. |
| 3. | Projekta izstrādē iesaistītās institūcijas un publiskas personas kapitālsabiedrības | Aizsardzības ministrija, Jaunsardzes un informācijas centrs. |
| 4. | Cita informācija |  |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Jaunsardzes un informācijas centra personāls. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekti šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Saistītie tiesību aktu projekti | Saistībā ar Jaunsardzes un informācijas centra nosaukuma maiņu ir izstrādāti un tiek virzīti Ministru kabineta noteikumu projekti “Grozījumi Ministru kabineta 2009. gada 15. decembra noteikumos Nr.1419 “Jaunsardzes un informācijas centra nolikums”” (izsludināti Valsts sekretāru sanāksmē 2019. gada 4. aprīlī, VSS-279, protokola Nr. 13 2.§), “Grozījums Ministru kabineta 2003. gada 29. aprīļa noteikumos Nr. 236 “Aizsardzības ministrijas nolikums”” (izsludināts Valsts sekretāru sanāksmē 2019. gada 4. aprīlī, VSS-280, protokola Nr. 13 3. §) un “Grozījums Ministru kabineta 2018.gada 16.oktobra noteikumos Nr. 632 “Kārtība, kādā jaunsargu instruktoram kompensē mācību izdevumus, un šo izdevumu kompensēšanas un atmaksāšanas nosacījumi”” (izsludināti Valsts sekretāru sanāksmē 2019. gada 4. aprīlī, VSS-281, protokola Nr. 13 4. §). |
| 2. | Atbildīgā institūcija | Aizsardzības ministrija. |
| 3. | Cita informācija | Nav. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Aizsardzības ministrija, Jaunsardzes un informācijas centrs |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Nav |
| 3. | Cita informācija | Nav |

Ministru prezidenta biedrs, aizsardzības ministrs A. Pabriks

Dreimane, 67335244

Liga.Dreimane@mod.gov.lv